Na Svetovno prvenstvo, ki je bilo februarja 2003 v italijanskem Val di Fiemmeju je Kasai prišel v zelo dobri formi in od tam odnesel odličja iz vseh treh prireditev. Najprej je 22. februarja na veliki napravi zasedel tretje mesto in osvojil bronasto medaljo. Naslednji dan je bil v japonski postavi, ki je na moštveni preizkušnji zasedla drugo mesto in osvojila srebrno medaljo. Nato je 28. februarja na srednji skakalnici ponovil dosežek iz večje naprave in poleg ekipnega srebra domov odnesel dve bronasti kolajni.